title: SF= STF-DS-BS - Moliyaviy va boshqaruv tahlili pv doc
text: 376
  sotishdan olingan yalpi foyda tashkil etadi. Moliyaviy natijalarning
  asosiy qismi mahsulot, ish va xizmatlarni sotishdan shakllanganligi
  sababli tahlilda asosiy e’tibor ushbu qatorning rejaga va o‘tgan yillarga
  nisbatan o‘zgarishi va omilli ta’siriga qaratiladi.
  Mahsulot ish va xizmatlarni sotishdan olingan moliyaviy natija
  mahsulot, ish va xizmatlarni sotishdan olingan sof tushumdan shu
  mahsulot ish va xizmatlarning ishlab chiqarish tannarxini chegirish
  asosida aniqlanadi. Savdo tashkilotlarida moliyaviy natijalar tovarlarni
  sotishdan olingan sof tushumdan shu mahsulotlarni sotib olish qiymatini
  chegirish asosida aniqlanadi.
  Tahlilda sotishning uchta qatori xarakterlanadi.
  1. Mahsulot ish va xizmatlarni sotishdan moliyaviy natija.
  2. Asosiy vositalarni hisobdan chiqarish va sotishdan natija.
  3. Boshqa aktivlarni sotishdan olingan natija.
  Ularni buxgalteriya hisobida alohida hisob obyekti yoki daromadlar-
  ning yuzaga chiqish shakli yoki o‘rni sifatida tarkiblanishi belgilangan.
  Bunda asosiy vositalarning hisobdan chiqarilishi va sotilishi, boshqa
  aktivlarni sotishdan olingan natijalar asosiy ishlab chiqarishning boshqa
  jarayonlari sifatida qaraladi. Ularni moliyaviy natijalar to‘g‘risidagi hi-
  sobotda operatsion daromadlar va xarajatlar qatori ko‘rsatilishi tartib-
  langan.
  Mahsulot ish va xizmatlarni sotishdan olingan foyda yoki zarar
  o‘zgarishida omilli tahlilga alohida ahamiyat beriladi.